Gong Xi Gong Xi

"Gong Xi Gong Xi" () merupakan sebuah lagu popular bahasa Cina yang meraihkan penyerahan kalah Jepun di China yang digubal oleh Chen Gexin dan dinyanyikan oleh Yao Lee dan Yao Min. Oleh sebab lagu tersebut dikeluarkan pada Tahun Baru Cina yang pertama selepas berakhirnya perang, lagu ini telah menjadi sebuah lagu Tahun Baru Cina yang klasik.

Sejarah 

Melodi dan lirik bagi lagu ini digubal oleh Chen Gexin (di bawah nama pena Qing Yu). Beliau telah ditangkap oleh tentera Jepun tiga bulan sebelum kekalahan Jepun. Lagu ini ditulis di Shanghai antara tahun 1945 hingga 1946 untuk meraihkan kekalahan tentera Jepun dan kebebasan China selepas tamatnya Perang China-Jepun Kedua (Perang Dunia Kedua). Lagu ini asalnya dinyanyikan oleh Yao Lee dan abangnya, Yao Min.

Oleh sebab judul lagu ini juga merupakan ucapan selamat Tahun Baru Cina yang umum dan lagu ini meraihkan kedatangan musim bunga, lagu ini dengan cepatnya telah dikaitkan dengan sambutan Tahun Baru Cina sahaja. Kini, lagu tersebut kekal sebagai salah satu lagu Tahun Baru Cina yang paling popular. Versi kontemporari bagi lagu ini kerap ditampilkan dalam album koleksi lagu Tahun Baru Cina, dengan pelbagai gubahan yang berbeza seperti dalam bentuk muzik tarian elektronik atau dalam dialek Hokkien dan juga bahasa Inggeris.

Veri yang lebih moden dikeluarkan pada tahun 2002 dalam album "Tambah lebih sedikit - lagu nada minor menular" () yang dihasilkan oleh China Dolls. Lagu ini juga dimasukkan ke dalam album Kristmas Pink Martini, Joy to the World yang dikeluarkan pada 2010. Lagu tersebut telah diberikan judul "Congratulations - A Happy New Year Song" dan dinyanyikan oleh China Forbes dan Timothy Yuji Nishimoto. Khởi My telah menyanyikan adaptasi bahasa Vietnam lagu tersebut yang berjudul Chúc Tết.

Lirik

Penggubahan
Lagu ini hanya mempunyai empat baris bagi setiap rangkap. Oleh sebab lagu ini asalnya bertujuan untuk memperingati pengakhiran peperangan, melodinya digubal dalam nada minor dan membawa perasaan melankolis. Penggubahan asal juga tidak mempunyai iringan gong dan gendang, namun kedua-dua unsur ini telah ditambah kemudian untuk mewujudkan suasana perayaan.

Antara lima rangkap liriknya, rangkap pertama lagu Gong Xi Gong Xi adalah paling terkenal dalam kalangan masyarakat. Rangkap pertama dan kelima menggambarkan keadaan orang ramai yang saling mengucapkan tahniah, manakala rangkap kedua hingga keempat memerikan pengakhiran musim sejuk dan ketibaan musim bunga. Liriknya asal membawa maksud sambutan penamatan perang dan pengakhiran kehidupan perang yang sengsera, tetapi kini maksudnya sudah berubah kepada menggambarkan suasana sambutan Tahun Baru Cina. Liriknya mudah menarik dan beberapa barisnya juga berima.

Lihat juga
Tahun Baru Cina
Muzik Cina

Rujukan

Pautan luar
Adun semula lagu Gong Xi Gong XI dalam EDM oleh pasangan penyanyi Malaysia, Pong Pong. YouTube. 23 Januari 2020.
Lagu Gong Xi Gong Xi dalam Hokkein. YouTube. 4 April 2020
Congratulations (A Happy New Year Song) oleh Pink Martini. YouTube. 19 November 2017.

Lagu Cina
Tahun Baru Cina